CELEX: C2006/281/20
Language: el
Date: 2006-11-18 00:00:00
Title: Υπόθεση C-82/05: Απόφαση του Δικαστηρίου (πρώτο τμήμα) της 14ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Ελληνικής Δημοκρατίας (Παράβαση κράτους μέλους — Ελεύθερη κυκλοφορία εμπορευμάτων — Άρθρο 28 ΕΚ — Ποσοτικοί περιορισμοί — Μέτρα ισοδυνάμου αποτελέσματος — Εμπορία προψημένων και κατεψυγμένων προϊόντων αρτοποιίας)

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/13
            
         Απόφαση του Δικαστηρίου (πρώτο τμήμα) της 14ης Σεπτεμβρίου 2006 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-82/05) (1)
   
   (Παράβαση κράτους μέλους - Ελεύθερη κυκλοφορία εμπορευμάτων - Άρθρο 28 ΕΚ - Ποσοτικοί περιορισμοί - Μέτρα ισοδυνάμου αποτελέσματος - Εμπορία προψημένων και κατεψυγμένων προϊόντων αρτοποιίας)
   (2006/C 281/20)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: Μ. Πατακιά)
   
      Καθής: Ελληνική Δημοκρατία (εκπρόσωποι: N. Δαφνίου και M. Απέσσος)
   Αντικείμενο της υποθέσεως
   Παράβαση κράτους μέλους — Παράβαση του άρθρου 28 ΕΚ — Εθνική νομοθεσία θεωρούσα τη μέθοδο «bake off» (απόψυξη και αναθέρμανση ψωμιού προψηθέντος και καταψυγέντος) ως πράξη παρασκευής άρτου και επιφυλάσσουσα στους αρτοποιούς το δικαίωμα πωλήσεως άρτου παρασκευασμένου κατ' αυτή τη μέθοδο
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ελληνική Δημοκρατία, εξομοιώνοντας τη διαδικασία τελικής εψήσεως ή αναθερμάνσεως των προϊόντων «bake-off» με τη διαδικασία πλήρους παρασκευής άρτου και υπάγοντάς την στις προϋποθέσεις της σχετικής με την αρτοποιία εθνικής νομοθεσίας, παρέβη τις υποχρεώσεις που υπέχει από το άρθρο 28 ΕΚ.
            
         
               2)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 93 της 16.4.2005.